CELEX: 32016D0621(03)
Language: hr
Date: 2016-06-16 00:00:00
Title: Odluka Vijeća od 16. lipnja 2016. o imenovanju sedam članova Upravnog vijeća Europske agencije za sigurnost hrane

21.6.2016   
               
               
                  HR
               
               
                  Službeni list Europske unije
               
               
                  C 223/7
               
            ODLUKA VIJEĆA
      od 16. lipnja 2016.
      o imenovanju sedam članova Upravnog vijeća Europske agencije za sigurnost hrane
      (2016/C 223/08)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 25. stavak 1.,
      budući da:
      
                  (1)
               
               
                  Od ključne je važnosti osigurati neovisnost, visoku znanstvenu kvalitetu, transparentnost i učinkovitost Europske agencije za sigurnost hrane (EFSA). Također je neophodno osigurati suradnju EFSA-e s državama članicama.
               
            
                  (2)
               
               
                  Mandat sedam članova Upravnog vijeća EFSA-e isteći će 30. lipnja 2016.
               
            
                  (3)
               
               
                  Popis kandidata koji je podnijela Komisija razmotren je s ciljem imenovanja sedmero novih članova Upravnog vijeća EFSA-e na temelju dokumentacije koju je dostavila Komisija i s obzirom na mišljenja koja je iznio Europski parlament. Cilj je osigurati najviši standard stručnosti, širok raspon odgovarajućeg stručnog znanja, na primjer u upravljanju i javnoj upravi, te najširu moguću geografsku rasprostranjenost unutar Unije.
               
            
                  (4)
               
               
                  Člankom 25. Uredbe (EZ) br. 178/2002 zahtijeva se da četiri člana Upravnog vijeća EFSA-e moraju imati iskustva u radu u organizacijama koje predstavljaju potrošače i ostale interese u prehrambenom lancu. Od sedam članova čiji mandati istječu 30. lipnja 2016. jedan član ima takvo iskustvo. Tog bi člana stoga trebalo zamijeniti članom koji ima jednako iskustvo,
               
            DONIJELO JE OVU ODLUKU:
      Članak 1.
      Sljedeće osobe imenuju se članovima Upravnog vijeća Europske agencije za sigurnost hrane za razdoblje od 1. srpnja 2016. do 30. lipnja 2020.:
      
                  —
               
               
                  Aivars BĒRZIŅŠ
               
            
                  —
               
               
                  Zita ČEPONYTĖ (*)
                  
               
            
                  —
               
               
                  Didier HOUSSIN
               
            
                  —
               
               
                  Jaana HUSU-KALLIO
               
            
                  —
               
               
                  Giuseppe RUOCCO
               
            
                  —
               
               
                  Andrej SIMONČIČ
               
            
                  —
               
               
                  Michael WINTER.
               
            Članak 2.
      Ova Odluka stupa na snagu na dan donošenja.
      
         Sastavljeno u Luxembourgu 16. lipnja 2016.
         
            
               Za Vijeće
            
            
               Predsjednik
            
            L. F. ASSCHER
         
      
      
         (1)  SL L 31, 1.2.2002., str. 1.
      
      
         (*)  Iskustvo u radu u organizacijama koje predstavljaju potrošače.